แนวโน้ม SET เปิดลบ เซ่น “บอนด์ยีลด์” พุ่ง-ราคาน้ำมันลง
โบรกคาดตลาดหุ้นไทยเช้านี้ปรับตัวลง รับแรงกดดัน Bond Yield พุ่งสูงขึ้น หลังตัวเลขเศรษฐกิจสหรัฐออกมาดีกว่าคาด หนุนเฟดขึ้นดอกเบี้ย 0.75% ในการประชุมก.ย.นี้ ราคาน้ำมันดิบปรับตัวลง ให้แนวรับที่ 1,620-1,625 จุด ส่วนแนวต้าน 1,640-1,650 จุด
โบรกคาดตลาดหุ้นไทยเช้านี้ปรับตัวลง รับแรงกดดัน Bond Yield พุ่งสูงขึ้น หลังตัวเลขเศรษฐกิจสหรัฐออกมาดีกว่าคาด หนุนเฟดขึ้นดอกเบี้ย 0.75% ในการประชุมก.ย.นี้ ราคาน้ำมันดิบปรับตัวลง ให้แนวรับที่ 1,620-1,625 จุด ส่วนแนวต้าน 1,640-1,650 จุด
7 ก.ย. 2565

นายอภิชาติ ผู้บรรเจิดกุล ผู้อำนวยการสายงานวิเคระห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้ปรับตัวลง รับแรงกดดันอัตราผลตอบแทนพันธบัตรรัฐบาลสหรัฐ (Bond Yield) ปรับตัวสูงขึ้น จากตัวเลขเศรษฐกิจสหรัฐ หรือตัวเลขภาคบริการ ออกมาดีกว่าที่ตลาดคาด หนุนให้ธนาคารกลางสหรัฐ (เฟด) ปรับขึ้นอัตราดอกเบี้ยที่ 0.75%ในการประชุมก.ย. โดยล่าสุด FedWatch Tool ชี้ว่านักลงทุนให้น้ำหนักมากถึง 75% ที่เฟดจะปรับขึ้นอัตราดอกเบี้ย 0.75% ส่งผลกดดันมูลค่าหุ้น
ขณะที่ราคาน้ำมันดิบในตลาดโลกก็กลับมาผันผวน โดยปรับตัวลงจากความกังวลต่อการปรับขึ้นอัตราดอกเบี้ยของเฟด และเศรษฐกิจจีน หลังจีนขยายเวลาการล็อกดาวน์ออกไปอีก รวมทั้งในวันนี้จะมีการขึ้นเครื่องหมาย XD ของหุ้นขนาดใหญ่หลายตัว เช่น BBL คาดเป็นอีกปัจจัยที่กดดัน SET
พร้อมให้แนวรับที่ 1,620-1,625 จุด และแนวรับถัดไปที่ 1,610 จุด ส่วนแนวต้านให้ไว้ที่ 1,640-1,650 จุด